ai4bharat/Pralekha huggingface dataset:
நிதி அமைச்சகம்
‘மத்திய அரசு உர நிறுவனங்களின் சிறப்புப் பத்திரம் 2023-இன் 6.65%’-ஐ திருப்பி தருவது பற்றிய செய்திக் குறிப்பு
ஜனவரி 28 மற்றும் 29, 2023 ஆகிய நாட்கள் விடுமுறை  என்பதால், நிலுவையில் உள்ள ‘மத்திய அரசு உர நிறுவனங்களின் சிறப்புப் பத்திரம் 2023-இன் 6.65%’, ஜனவரி 27, 2023 அன்று திருப்பித் தரப்படும். இந்த தேதியிலிருந்து வட்டி சேராது.
மாற்றுமுறை ஆவணங்கள் சட்டம், 1881- இன் கீழ், பணம் திருப்பித் தரப்படும் தேதியை மாநில அரசு விடுமுறையாக அறிவித்திருந்தால், அதற்கு முந்தைய அலுவல் தினத்தன்று நிறுவனங்கள் தொகையை திருப்பித் தர வேண்டும்.
இதுகுறித்த முழுவிவரங்களை மத்திய நிதியமைச்சகத்தின் பொருளாதார விவகாரங்களுக்கான துறையின் பட்ஜெட் பிரிவிலிருந்து தெரிந்துகொள்ளலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1888486
----
AP/RB/KPG
(Visitor Counter : 96
பிரதமர் அலுவலகம்
பாரதப் பிரதமர் மற்றும் இங்கிலாந்து பிரதமர் இடையே கிளாஸ்கோவில் சிஓபி26 ஐ ஒட்டி இருதரப்பு சந்திப்பு
2021 நவம்பர் 1, அன்று கிளாஸ்கோவில் நடைபெற்ற சிஓபி26 உலகத் தலைவர்கள் உச்சி மாநாட்டின் ஒரு பகுதியாக, இங்கிலாந்து பிரதமர் திரு.போரிஸ் ஜான்சன் எம்.பி.யை பிரதமர் திரு நரேந்திர மோடி, சந்தித்தார்.
2. சிஓபி26 மாநாட்டை வெற்றிகரமாக ஏற்பாடு செய்ததற்காகவும், காலநிலை மாற்றத்தைத் தணித்தல், ஏற்றுக்கொள்ளுதல் ஆகியவற்றுக்கான உலகளாவிய நடவடிக்கையை முன்னெடுப்பதில் அவரது தனிப்பட்ட தலைமைத்துவத்திற்காகவும் இங்கிலாந்து பிரதமர் ஜான்சனுக்குப் பிரதமர் திரு. நரேந்திர மோடி, வாழ்த்து தெரிவித்தார். காலநிலை நிதி, தொழில்நுட்பம், புத்தாக்கம், இயற்கை ஹைட்ரஜன் புதுப்பிக்கவல்ல எரிசக்தி, ஐஎஸ்ஏ, சிடிஆர்ஐ கீழ் கூட்டு முயற்சிகள் உள்ளிட்ட தொழில்நுட்பங்களில் பிரிட்டனுடன் நெருக்கமாக பணியாற்றுவதற்கான இந்தியாவின் உறுதிப்பாட்டை அவர் மீண்டும் வலியுறுத்தினார்.
3. குறிப்பாக வர்த்தகம் மற்றும் பொருளாதாரம், மக்களுடன் இருந்து மக்கள், சுகாதாரம், பாதுகாப்பு மற்றும் பந்தோபஸ்து துறைகளில் பகுதிகளில் 2030-க்கான முன்னுரிமைத் திட்டங்கள் செயல்படுத்துவதை இரு பிரதமர்களும் ஆய்வு செய்தனர். சுதந்திர வர்த்தக உடன்படிக்கை பேச்சுவார்த்தைகளை தொடங்குவதற்காக எடுக்கப்பட்ட நடவடிக்கைகள் உட்பட மேம்படுத்தப்பட்ட வர்த்தக கூட்டாண்மையை வழங்குவதில் உள்ள முன்னேற்றம் குறித்து அவர்கள் திருப்தி தெரிவித்தனர்.
4. ஆப்கானிஸ்தான், பயங்கரவாத எதிர்ப்பு, இந்தோ-பசிபிக், விநியோகத் தொடர் விரிவாக்கம் மற்றும் கொவிட்டுக்குப் பிந்தைய உலகளாவிய பொருளாதார மீட்பு ஆகயிவற்றில் உள்ள பிராந்திய மற்றும் உலகளாவிய சவால்கள் குறித்து இரு தலைவர்களும் விவாதித்தனர்.
5. பிரதமர் ஜான்சனை விரைவில் இந்தியாவில் வரவேற்க விரும்புவதாக பிரதமர் மீண்டும் வலியுறுத்தினார்.
(
குடியரசுத் தலைவர் செயலகம்
போபாலில் 'உன்மேஷா' மற்றும் 'உத்கர்ஷ்' விழாக்களை குடியரசுத் தலைவர் தொடங்கி வைத்தார்
மத்தியப்பிரதேச மாநிலம் போபாலில் இன்று  இந்தியக் குடியரசுத்தலைவர் திருமதி திரௌபதி முர்மு, 'உன்மேஷா' எனும் சர்வதேச இலக்கிய விழா மற்றும் 'உத்கர்ஷ்' எனப்படும்- நாட்டுப்புற மற்றும் பழங்குடியின கலைகளின் விழாவைத் தொடங்கி வைத்தார்.
இந்த நிகழ்வில் உரையாற்றிய குடியரசுத்தலைவர், இலக்கியம் மக்களுடன் இணைவதோடு மக்களை ஒருவருக்கொருவர் இணைக்கிறது என்று கூறினார். 'நான்', 'என்னுடையது' ஆகியவற்றிலிருந்து உயர்ந்து படைக்கப்பட்டு முன்வைக்கப்பட்ட இலக்கியங்களும் கலைகளும் மட்டுமே அர்த்தமுள்ளவை என்று அவர் கூறினார். அனைத்து இந்திய மொழிகளின் முக்கியப் படைப்புகளையும் பிற மொழிகளில் மொழிபெயர்ப்பது இந்திய இலக்கியத்தை மேலும் செழுமைப்படுத்தும் என்று அவர் கூறினார்.
எமது விடுதலைப் போராட்ட இலட்சியங்களுக்கு இலக்கியம் பலம் அளித்ததாக குடியரசுத்தலைவர் குறிப்பிட்டார். நாட்டின் ஒவ்வொரு மூலையிலும், பல எழுத்தாளர்கள் சுதந்திரம் மற்றும் மறுமலர்ச்சியின் இலட்சியங்களை வெளிப்படுத்தினார்கள் என்று அவர் கூறினார். இந்திய மறுமலர்ச்சி மற்றும் சுதந்திரப் போராட்ட காலத்தில் எழுதப்பட்ட நாவல்கள், கதைகள், கவிதைகள் மற்றும் நாடகங்கள் இன்றும் பிரபலமாக உள்ளன, மேலும் அவை நம் மனதில் பரந்த தாக்கத்தை ஏற்படுத்துவதாகத் தெரிவித்தார்.
சிறப்பு சேவைகள் மற்றும் கட்டுரைகள்
வ.உ. சிதம்பரனார் துறைமுக ஆணையத்தில் காந்தி ஜெயந்தி விழா அனுசரிப்பு மற்றும் துப்புரவு பணியாளர்களை கௌரவப்படுத்தும் விழா நடைபெற்றது
வ.உ. சிதம்பரனார் துறைமுக ஆணையத்தில் இன்று 02.10.2023 மகாத்மா காந்தி அவர்களின் பிறந்தநாள் விழா மிகச் சிறப்பாக நடைபெற்றது. திரு பிமல் குமார் ஜா, வ.உ.சிதம்பரனார் துறைமுக ஆணையத் தலைவர்  மற்றும் அனைத்து துறை தலைவர்களும் மகாத்மா காந்தி அவர்களின் பிறந்த நாள் விழாவை முன்னிட்டு அவர் திருஉருவப் படத்திற்கு மலர் தூவி மரியாதை செலுத்தினார்.
மகாத்மா காந்தி அவர்களுக்கு மரியாதை செலுத்தும் வகையில், தூய்மை இந்தியா சிறப்பு விழிப்புணர்வு 3.0 திட்டத்தை முன்னிட்டு, வ.உ.சிதம்பரனார் துறைமுக ஆணையத் தலைவர்  திரு பிமல் குமார் ஜா அவர்கள்;, திரு கே. ரவிக்குமார், தலைமை பொறியாளர் மற்றும் துறைமுக மூத்த அதிகாரிகள் முன்னிலையில் துறைமுகத்தில் பணியாற்றும் துப்புரவு பணியாளர்கள் சுமார் 200 நபர்கள் கௌரவப்படுத்தப்பட்டனர்.
வ.உ.சிதம்பரனார் துறைமுக ஆணையத்தில்
• குப்பைகளை அகற்றுதல்
• அனைத்து சுற்றுப்புற இடங்களையும் புதுப்பித்தல்
• நெகிழி பொருட்களை பயன்படுத்துவதை தடுக்கவும் அதற்கு மாற்றாக வேறு பொருட்களை பயன்படுத்தவும் ஊக்குவித்தல்
• துறைமுக பள்ளிகளில் தூய்மை இயக்கம் மற்றும் விழிப்புணர்வு நடவடிக்கைகள் எடுக்கும் விதமாக கழிவுகளை பிரித்தெடுப்பதின் முக்கியத்துவத்தை குழந்தைகளுக்கு கற்பித்தல்
• துறைமுக சுற்றுப்புற பகுதிகளான மருத்துவமனை, துறைமுக குடியிருப்பு பகுதி, இரயில் பாதைகள் மற்றும் சரக்கு கையாளும் கப்பல் தளங்களை சுத்தம் செய்தல்
• நாட்டின் சுற்றுப்புற சுகாதாரப் பயணத்தை மேம்படுத்த சிறப்பு நிகழ்ச்சிகளை நடத்துதல்
போன்ற திட்டங்களை 01.10.2023 முதல் 31.10.2023 வரை மொத்தம் 27 நாட்களாக நடத்துவதற்கு திட்டமிட்டுள்ளது.
திரு. பிமல்குமார் ஜா, வ.உ.சிதம்பரனார் துறைமுக ஆணைய தலைவர்  அவர்கள் தனது உரையில்; நாட்டின் தூய்மையான துறைமுகங்களுள் வ.உ.சிதம்பரனார் துறைமுக ஆணையமும் ஒன்றாக திகழ்வது என்பதில் பெருமிதம் கொள்வதோடு நாம் அனைவரும் நமது வாழ்வில் தூய்மையை கடைப்பிடித்தலை கோட்பாடாக பின்பற்றுமாறு கேட்டு கொண்டார். மேலும் துறைமுகம் சுத்தமாக பராமரிக்கப்பட்டு வருவதன் மூலம் சுற்றுப்புற சூழலை பாதுகாத்தல், சுற்றுப்புற சூழல் விதிகளுக்கு உட்படுதல், பாதுகாப்பு திறனை மேம்படுத்துதல் மற்றும் உற்பத்தி திறனை மேம்படுத்துதல் மட்டுமல்லாமல் துறைமுகத்தில் சரக்கு கையாளுவதற்கும் நாட்டின் பொருளாதாரத்தை மேம்படுத்துவதற்கும் உறுதுணையாக இருக்கும் என்று கூறினார்.
தூய்மை பாரத இந்தியா 2023 பிரச்சாரமானது குடிநீர் மற்றும் துப்புரவுத் துறை மற்றும் வீட்டுவசதி மற்றும் நகர்புற மேம்பாட்டு அமைச்சகம், இந்திய அரசின் ஒன்றிணைந்த கட்டுப்பாட்டின்கீழ் ‘குப்பையில்லா இந்தியா’ என்ற தலைப்பில் ‘தூய்மை’  இந்தியா திட்டத்தினை செயல்படுத்தியுள்ளது.
மேற்சொன்ன தகவலை வ.உ.சிதம்பரனார் துறைமுக ஆணையம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
பிரதமர் அலுவலகம்
மலேசியப் பிரதமர் மாண்புமிகு துன் டாக்டர். மகாதீர் முகமதுக்கு, பிரதமர் பாராட்டு
பிரதமர் திரு. நரேந்திர மோடி மலேசியாவில் பிரதமராக பதவியேற்றுள்ள மாண்புமிகு துன் டாக்டர். மகாதீர் முகமதை இன்று தொலைபேசியில் அழைத்து அவருக்கு பாராட்டுத் தெரிவித்தார்.
மலேசியாவின் அன்பான மக்களின் வளம் மற்றும் முன்னேற்றத்திற்கு நல்வாழ்த்துக்களை பிரதமர் திரு. மோடி தெரிவித்துக்கொண்டார். இந்தியாவுக்கும், மலேசியாவுக்கும் இடையேயுள்ள நெருங்கிய, பரஸ்பர நன்மை பயக்கும் உறவுகள், பகிர்ந்துகொள்ளப்பட்ட நன்னெறிகள், ஆர்வங்கள், இருநாட்டு மக்களிடையேயான துடிப்பான உறவுகள் ஆகிய வலுவான அடித்தளத்தின் மீது அமைக்கப்பட்டுள்ளன என்று பிரதமர் கூறினார். இந்தியா - மலேசியா ஒத்துழைப்பை மேலும் வலுப்படுத்த பிரதமர் திரு. மகாதீர் முகமதுடன் சேர்ந்து உழைப்பதை எதிர்நோக்கி இருப்பதாக பிரதமர் திரு. மோடி குறிப்பிட்டார்.
==========
(Visitor Counter : 64
தகவல் மற்றும் ஒலிபரப்பு அமைச்சகம்
நான் கதைகள் எழுதுவதில்லை, கதைகளைத் திருடுகிறேன்: இந்தியாவின் 53வது சர்வதேச திரைப்பட விழாவின் மாஸ்டர் வகுப்பில் வி விஜயேந்திர பிரசாத்
நான் கதைகள் எழுதுவதில்லை, கதைகளைத் திருடுகிறேன். உங்களைச் சுற்றி கதைகள் உள்ளன. மகாபாரதம், ராமாயணம் போன்ற இதிகாசங்கள் அல்லது நிஜ வாழ்க்கை நிகழ்வுகள் என எல்லா இடங்களிலும் கதைகள் உள்ளன. உங்கள் தனித்துவமான பாணியில் அதை நீங்கள் எழுத வேண்டும் என்று பாகுபலி, ஆர்ஆர்ஆர், பஜ்ரங்கி பைஜான், மகதீரா போன்ற வெற்றிப் படங்களின் புகழ்பெற்ற திரைக்கதை எழுத்தாளர் வி விஜயேந்திர பிரசாத் கூறினார்.
“உங்கள் கதைக்காக பார்வையாளர்களிடையே பசியை உண்டாக்க வேண்டும் என்ற நாட்டம் உங்களுக்குள் படைப்பாற்றலைத் தூண்டுகிறது. நான் எப்போதும் என் கதை மற்றும் கதாபாத்திரங்கள் குறித்து பார்வையாளர்களுக்குள் பசியை உருவாக்க முயற்சிக்கிறேன், அது தனித்துவமான மற்றும் ஈர்க்கக்கூடிய ஒன்றை உருவாக்க என்னைத் தூண்டுகிறது.”, என்று கூறினார்.
கோவாவில் நடைபெறும் 53வது இந்திய சர்வதேச திரைப்பட விழாவையொட்டி, ‘வெற்றியாளரின் எழுது முறை’ என்ற தலைப்பில் இன்று நடைபெற்ற மாஸ்டர் வகுப்பில் அவர் திரைப்பட ஆர்வலர்களுடன் உரையாடினார்.
திரு. பிரசாத் தனது திரைக்கதை பாணியைப் பற்றி பேசுகையில், இடைவேளையில் ஒரு திருப்பத்தை நினைத்து, அதற்கேற்ப கதையை தான் வரிசைப் படுத்துவதாக கூறினார். "நீங்கள் ஒன்றுமில்லாதவற்றிலிருந்து ஒன்றை உருவாக்க வேண்டும். நீங்கள் ஒரு பொய்யை முன்வைக்க வேண்டும், அது உண்மை போல் தெரிய வேண்டும். ஒரு நல்ல பொய்யைச் சொல்லக்கூடிய ஒருவன்தான் உண்மையில் , நல்ல கதைசொல்லியாக இருக்க முடியும்” என்று அவர் மேலும் கூறினார்.
வளர்ந்து வரும் கதை எழுத்தாளர் ஒருவரின் கேள்விக்கு பதிலளித்த அவர், ஒருவர் தனது மனதைத் திறந்து எல்லாவற்றையும் கவனித்து உள்வாங்க வேண்டும். "நீங்கள் உங்களுக்கே கடுமையான விமர்சகர்களாக இருக்க வேண்டும், அப்போதுதான் உங்களது சிறந்தவை வெளிவரும், உங்களால் உங்கள் வேலையை அளவிட முடியாத உயரத்திற்கு கொண்டு செல்ல முடியும்" என்று அவர் வலியுறுத்தினார்.
பாகுபலி மற்றும் ஆர்ஆர்ஆர் போன்ற வெற்றிப் படங்களுக்கு எழுதிய அனுபவத்தைப் பகிர்ந்து கொண்ட திரு. பிரசாத், “நான் எழுதுவதில்லை, கதைகளை மனப்பாடமாக ஒப்பிக்கிறேன். கதையின் ஓட்டம், பாத்திரங்கள், திருப்பங்கள் என எல்லாம் என் மனதில் இருக்கிறது’. ஒரு நல்ல எழுத்தாளர் இயக்குனர், தயாரிப்பாளர், முதன்மைக் கதாநாயகன் மற்றும் பார்வையாளர்களின் தேவைகளைப் பூர்த்தி செய்ய வேண்டும் என்றார்.
இந்த அமர்வை திரைப்பட விமர்சகரும் பத்திரிகையாளருமான மயங்க் சேகர் ஒருங்கிணைத்தார்.
உள்துறை அமைச்சகம்
காணாமல் போன குழந்தைகள் காவல் துறையினரால் மீட்கப்பட்டனர்
தேசிய குற்ற ஆவணக் காப்பக அமைப்பு தனது “கிரைம் இன் இந்தியா” என்ற வெளியீட்டில் குற்றத்தகவல்களை வெளியிட்டுள்ளது. இதில் 2021-ஆம் ஆண்டு வரையான விவரங்கள் இடம் பெற்றுள்ளன. 2019-ஆம் ஆண்டு முதல் 2021-ஆம் ஆண்டு வரை காணாமல் போன குழந்தைகள் மற்றும் கண்டறியப்பட்டவர்கள் குறித்த விவரங்கள், மாநிலங்கள் மற்றும் யூனியன் பிரதேசம் வாரியாக வெளியிடப்பட்டுள்ளன.
அதன்படி, 2021-ஆம் ஆண்டில் 77,535 குழந்தைகள் காணாமல் போனதில் 76,827 குழந்தைகள் கண்டறியப்பட்டனர்.
தமிழ்நாட்டில் 2019-ஆம் ஆண்டில் 4,519 குழந்தைகள் காணாமல் போனதில் 4,263 குழந்தைகள், கண்டறியப்பட்டனர். 2020-ஆம் ஆண்டில் 4,591 குழந்தைகள் காணாமல் போனதில், 4373 குழந்தைகள் கண்டறியப்பட்டனர். 2021-ஆம் ஆண்டில் 6,399 குழந்தைகள் காணாமல் போனதில், 6,301 குழந்தைகள் கண்டறியப்பட்டனர்
இத்தகவலை மாநிலங்களவையில், மத்திய உள்துறை இணை அமைச்சர் திரு அஜய் குமார் மிஸ்ரா எழுத்துபூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885483
பிரதமர் அலுவலகம்
பாரத ரத்னா டாக்டர் பீம்ராவ் நினைவு மற்றும் கலாச்சார மையத்திற்காக உத்தரப் பிரதேச அரசுக்கு பிரதமர் பாராட்டு
டாக்டர் பாபாசாகேப் அம்பேத்கரின் லட்சியங்களை இம்மையம் பிரபலப்படுத்தும்: பிரதமர்
மரியாதைக்குரிய டாக்டர் பாபாசாகேப் அம்பேத்கரின் லட்சியங்களை இளைஞர்களிடையே பிரபலப்படுத்த உத்தரப் பிரதேச அரசு எடுத்து வரும் நடவடிக்கைகளுக்கு பிரதமர் திரு நரேந்திர மோடி பாராட்டு தெரிவித்தார்.
“லக்னோவில் அமையவுள்ள பாரத ரத்னா டாக்டர் பீம்ராவ் நினைவு மற்றும் கலாச்சார மையம் மரியாதைக்குரிய டாக்டர் பாபாசாகேப் அம்பேத்கரின் லட்சியங்களை இளைஞர்களிடையே மேலும் பிரபலப்படுத்தும்.
இந்த முயற்சிக்காக உத்தரப் பிரதேச அரசை நான் பாரட்டுகிறேன்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
---
(
சிறப்பு சேவைகள் மற்றும் கட்டுரைகள்
சென்னை சாஸ்திரி பவனில் மத்திய அரசு ஊழியர்களுக்கு 21 நாள் இலவச யோகா பயிற்சி
சென்னை சாஸ்திரி பவனில் மத்திய அரசு ஊழியர்களுக்கு நடத்தப்படும் 21 நாள் இலவச யோகா பயிற்சி முகாம் இன்று தொடங்கியது. சர்வதேச யோகா தினத்தை முன்னிட்டு தேசிய சித்த மருத்துவ நிறுவனத்துடன் இணைந்து தகவல் மற்றும் ஒலிபரப்பு அமைச்சகத்தின் துறைகள், இந்தப் பயிலரங்கை நடத்துகின்றன. மத்திய அரசின் பல்வேறு நிறுவனங்களில் பணிபுரியும் ஊழியர்கள் இதில் பங்கேற்பதற்காக பதிவு செய்துள்ளனர். ஆயுஷ் அமைச்சகம் பரிந்துரை செய்துள்ள ஒய்-பிரேக் அமர்வுகளின் போது சக ஊழியர்களிடையே யோகா பயிற்சிகள் குறித்த விழிப்புணர்வை ஏற்படுத்தும் வகையில் பங்கேற்பாளர்களுக்கு யோகாவின் பல்வேறு அம்சங்களை பயிற்றுவிப்பதே இந்த முகாமின் முக்கிய நோக்கமாகும். தேசிய சித்த மருத்துவ நிறுவனத்தின் மருத்துவர்கள் பங்கேற்பாளர்களுக்கு பயிற்சி அளிப்பார்கள்.
சென்னை தாம்பரத்தில் இயங்கும் தேசிய சித்த மருத்துவ நிறுவனம், பொது மக்களுக்கு மருத்துவ சேவைகளை வழங்குவதோடு, முதுகலை பட்டதாரிகளுக்கு மருத்துவப் பயிற்சியையும் அளிக்கிறது. இந்த மருத்துவ நிறுவனத்தில் தரமான சேவைகள் வழங்கவும், ஆராய்ச்சிகளை மேற்கொள்ளவும், யு.எஸ்.ஜி, பி.எஃப்.டி, ஈ.சி.ஜி, ஊடுகதிர், உயிரி வேதியியல், நுண்ணுயிரியல், நோயியல் ஆய்வகங்கள், சித்த மருந்தியல் ஆய்வகம் உள்ளிட்ட வசதிகள் உள்ளன.
அலுவலகங்களில் பணிபுரியும் ஊழியர்கள் மன அழுத்தத்தைக் குறைத்து, புத்துணர்ச்சியோடு மீண்டும் பணியில் கவனம் செலுத்துவதை ஊக்குவிக்கும் வகையில் ஆயுஷ் அமைச்சகத்தால் அறிமுகப்படுத்தப்பட்ட ஐந்து நிமிட யோகா நெறிமுறையான ‘ஒய்-பிரேக்’ என்ற யோகா நெறிமுறை செயலியில் ஆசனங்கள், பிராணாயாமம், தியானம் முதலியவை இடம்பெற்றுள்ளன.
பிரதமர் அலுவலகம்
தேசிய நீதித்துறை தரவு கட்டமைப்பின் கீழ் வரும் உச்சநீதிமன்றத்திற்குப் பிரதமர் பாராட்டு
உச்சநீதிமன்ற தலைமை நீதிபதியின் அறிவிப்பைப் பாராட்டிய பிரதமர் திரு. நரேந்திர மோடி, நிலுவையில் உள்ள வழக்குகளைக் கண்காணிக்கும் தேசிய நீதித்துறை தரவு கட்டமைப்பின் கீழ் உச்ச நீதிமன்றம் வரும் என்று தெரிவித்துள்ளார். இத்தகைய தொழில்நுட்பத்தைப் பயன்படுத்துவது நமது நாட்டில் வெளிப்படைத்தன்மையை மேலும் அதிகரிக்கும் மற்றும் நீதி வழங்கும் முறையை மேம்படுத்தும் என்று திரு. மோடி கூறினார்.
இது குறித்து ஏ.என்.ஐ.யின் எக்ஸ் சமூக வலைதளப்பதிவிற்கு பிரதமர் பதிலளித்திருப்பதாவது;
உச்ச நீதிமன்றம் மற்றும் தலைமை நீதிபதி டி.ஒய்.சந்திரசூட் ஆகியோரின் இந்த நடவடிக்கை பாராட்டுக்குரியது. இத்தகைய தொழில்நுட்பத்தைப் பயன்படுத்துவது மேலும் வெளிப்படைத்தன்மையை அதிகரிக்கும் மற்றும் நம் நாட்டில் நீதி வழங்கும் முறையை மேம்படுத்தும்.
அறிவியல் மற்றும் தொழில்நுட்பத்துறை
வானியல் ஆய்வுக்கான ஏரீஸ் பயிற்சி நிகழ்ச்சியில் நாடு முழுவதுமுள்ள பல்கலைக்கழகங்களில் இருந்து மாணவர்கள் பங்கேற்றனர்
நாடு முழுவதுமுள்ள 25-க்கும் அதிகமான பல்கலைக்கழகங்களில் இருந்து கலந்து கொண்ட சுமார் 100 மாணவர்களுக்கு இணைய வழியில் நடைபெற்ற பயிற்சி திட்டம் ஒன்றின் மூலம் வானியல் குறித்த பல்வேறு தலைப்புகள் அறிமுகப்படுத்தப்பட்டன
தொலைநோக்கிகள், விண்மீன் உருவாக்கம் மற்றும் வளர்ச்சி, எக்ஸோ கிரகங்கள், சூரிய இயற்பியல், நட்சத்திர வானியல், ஏரிஸில் உள்ள வசதிகளை ஆய்வு செய்தல், 30 மீட்டர் தொலைநோக்கி திட்டம் மற்றும் ஆதித்யா எல்1 விண்வெளி திட்டம் குறித்து அவர்களுக்கு எடுத்துரைக்கப்பட்டன.
முதுநிலை மாணவர்களுக்கான இந்த எட்டு நாள் பயிற்சி திட்டத்தின் பெயர் ‘வானியல் ஆய்வுக்கான ஏரீஸ் பள்ளி - 2021’ ஆகும். போட்டோமெட்ரி, ஸ்பெக்ட்ரோஸ்கோபி, போலாரிமெட்ரி மற்றும் இயந்திர கற்றல் குறித்த செய்முறை விளக்கங்கள் அவர்களுக்கு அளிக்கப்பட்டன.
இந்திய அரசின் அறிவியல் மற்றும் தொழில்நுட்ப துறையின் கீழ் இயங்கும் தன்னாட்சி நிறுவனமான கண்காணிப்பு அறிவியலுக்கான ஆர்யபட்டா ஆய்வு நிறுவனம் இந்த பயிற்சியை நடத்தியது.(Visitor Counter : 167
தொழிலாளர் மற்றும் வேலைவாய்ப்பு அமைச்சகம்
தொழிலாளர் & வேலைவாய்ப்பு அமைச்சகத்தின் அலங்கார ஊர்தி தொழிலாளர்களின் நலம் மற்றும் பாதுகாப்பை கொண்டாடுகிறது.
அமைப்புசார்ந்த மற்றும் அமைப்புசாராத தொழிலாளர்களின் வாழ்வில் தொழிலாளர் சீர்திருத்தங்கள் ஏற்படுத்தப்போகும் மாற்றங்களை ‘ஷிராம் ரத்’ என்னும் தொழிலாளர் & வேலைவாய்ப்பு அமைச்சகத்தின் குடியரசு தின அலங்கார ஊர்தி காட்சிப்படுத்துகிறது.
தொழிலாளர்களின் ஒட்டுமொத்த நல்வாழ்வில் இருந்து அதிகரிக்கப்பட்ட சமூக பாதுகாப்பு வரை, தொழிலாளர் சீர்திருத்தங்களின் முக்கிய அம்சங்களை ‘ஷிராம் ரத்’ வெளிப்படுத்துகிறது.
‘கடின உழைப்புக்கு மதிப்பு, அனைவருக்கும் சம உரிமை’ என்ற மையக்கருத்தின் அடிப்படையில் உருவாக்கப்பட்டுள்ள இந்த அலங்கார ஊர்தி, தொழிலாளர் சட்டங்கள் தொழிலாளர்களுக்கு எவ்வாறு அதிகாரம் அளிக்கும் என்றும், இது வரை இல்லாத வகையில் அவர்களின் வாழ்வை எவ்வாறு பாதுகாப்பானதாக மாற்றும் என்பதையும் எடுத்துரைக்கிறது.
தொழிலாளர்களின் வாழ்வில் தொழிலாளர் சட்டங்கள் ஏற்படுத்தவுள்ள நேர்மறை மாற்றங்களை அலங்கார ஊர்தியின் ஒவ்வொரு பகுதியும் சிறப்பான முறையில் எடுத்துரைக்கிறது. இந்த ஊர்தி அணிவகுப்பில் சேர்க்கப்பட்டது மகிழ்ச்சியளிக்கிறது என்று தொழிலாளர் மற்றும் வேலைவாய்ப்பு இணை அமைச்சர் திரு சந்தோஷ் குமார் கங்க்வார் கூறினார்.
தொழிலாளர்கள் நலனை பேணி காக்கும் அதே வேளையில், பொருளாதார வளர்ச்சியை அதிகரிக்கும் விதமாக முதலீடுகளையும் ஈர்க்கும் வகையில் சீர்திருத்தங்கள் செய்யப்பட்டுள்ளன என்று அவர் மேலும் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691635
பாதுகாப்பு அமைச்சகம்
பாதுகாப்பு துறையில் ‘தற்சார்பு இந்தியா’-வுக்கு ஊக்கம்: ரூ 1,350 கோடி மதிப்பிலான ஒப்பந்தம் கையெழுத்தானது
பதினான்கு ஒருங்கிணைந்த நீர்மூழ்கி கப்பல் எதிர்ப்பு போர் பாதுகாப்பு அமைப்புகளை  ரூ 1,349.95 கோடி மதிப்பீட்டில் வாங்குவதற்கான ஒப்பந்தத்தை மகேந்திரா டிஃபென்ஸ் சிஸ்டம்ஸ் லிமிடெட்டுடன் பாதுகாப்பு அமைச்சகம் புதுதில்லியில் இன்று உறுதி செய்தது.
ராணுவ தளவாடங்கள் கொள்முதல் பிரிவில் ‘இந்திய பொருட்களையே வாங்கு மற்றும் உற்பத்தி செய்’ பிரிவின் கீழ் இந்திய நிறுவனத்துடன் மேற்கொள்ளப்பட்டுள்ள இந்த ஒப்பந்தம், தற்சார்பு இந்தியா இயக்கத்திற்கு மிகப்பெரிய ஊக்கத்தை தருவதோடு, தொழில்நுட்ப மேம்பாடு மற்றும் உற்பத்தியில் உள்நாட்டு ராணுவ தளவாட தொழில்களுக்கு பெரும் உந்து சக்தியை அளிக்கும். இந்திய கடற்படையில் நீர்மூழ்கி கப்பல் எதிர்ப்பு போர் திறனை இந்த அமைப்பு மேம்படுத்தும்.
எதிரி நீர்மூழ்கி கப்பல்கள் மற்றும் ஆயுதங்களை தூரத்தில் இருந்தே கண்டறியும் திறன் கொண்ட இந்த அமைப்பு, எதிரி நீர்மூழ்கி கப்பல்கள் ஏவும் ஆயுதங்களை திருப்பிவிடும் திறமையையும் கொண்டதாகும்.
அரசின் ‘மேக் இன் இந்தியா’ முன்னெடுப்புக்கு வலுவூட்ட உறுதி மேற்கொண்டுள்ள பாதுகாப்பு அமைச்சகம், நாட்டிலேயே வளர்ந்த ராணுவ தளவாட தொழில்களின் மூலம் பல்வேறு உபகரணங்களை படைப்பிரிவுகளுடன் இணைக்கவும், முன்னேறிய தொழில்நுட்பங்களில் நாட்டை தற்சார்பு அடைய செய்யவும் பணியாற்றி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749636
கனரகத் தொழில்கள் அமைச்சகம்
வரும் ஆண்டுகளில் வாகன உற்பத்தி முனையமாக இந்தியா உருவாகும்: மத்திய அமைச்சர் திரு பிரகாஷ் ஜவடேகர்
கனரக தொழில்கள் மற்றும் பொது நிறுவனங்கள் அமைச்சர் திரு பிரகாஷ் ஜவடேகர், நாட்ராக்ஸ் என்ற ஆசியாவின் மிக நீளமான அதிவேக வழித்தடத்தை இன்று திறந்து வைத்தார். 1000 ஏக்கர் நிலப்பரப்பில் உருவாக்கப்பட்ட நாட்ராக்ஸ், இருசக்கர வாகனங்கள் முதல் கனரக டிராக்டர் டிரெய்லர்கள் வரையிலான பல்வேறு வகை வாகனங்களின் அதிவேக செயல்திறனை சோதிப்பதற்கான ஒரே தளமாக விளங்கும்.
உலகத் தரத்திலான 11.3 கிலோ மீட்டர் அதிவேக வழித்தடத்தை மின்னணு வாயிலாகத் தொடங்கிவைத்துப் பேசிய திரு ஜவடேகர், வாகன உற்பத்தி மற்றும் உதிரி பாகங்களின் முனையமாக இந்தியா உருவாகவிருக்கிறது என்று கூறினார். ‘தற்சார்பு இந்தியாவை' நோக்கி நாம் விரைவாக பயணித்துக் கொண்டிருக்கிறோம் என்றும், அதற்காக அனைத்துவிதமான நடவடிக்கைகளும் மேற்கொள்ளப்பட்டு வருகிறது என்றும், அமைச்சர் குறிப்பிட்டார். வாகன உற்பத்தி முனையமாக இந்தியாவை உருவாக்கும் பிரதமரின் கனவை நனவாக்குவதில் தமது அமைச்சகம் உறுதி பூண்டிருப்பதாக அவர் தெரிவித்தார். வாகனங்கள் மற்றும் உற்பத்தி தொழில்துறையை விரிவாக்கம் செய்வதன்மூலம் வேலைவாய்ப்பு உருவாக்கப்படும் என்றார் அவர்.
பல ஆண்டுகளாக முடங்கிக் கிடந்த ரயில்வே, நெடுஞ்சாலைகள் மற்றும் நீர்வழித் திட்டங்கள், வலுவான அரசியல் உறுதித் தன்மையால் தற்போது நிறைவடைந்து வருவதாக அமைச்சர் மேலும் கூறினார்.
இந்த நிகழ்ச்சியில் பேசிய கனரக தொழில்கள் மற்றும் பொது நிறுவனங்கள் இணை அமைச்சர் திரு அர்ஜுன் ராம் மேக்வால், நாட்டின் வளர்ச்சிக்கு பேருதவியாக இருக்கும் காரணத்தால் உற்பத்தி மற்றும் வாகன தொழில்துறைக்கு அரசு ஊக்கமளிப்பதாகக் குறிப்பிட்டார்.
அதிகபட்ச வேக அளவீடுகள், நிலையான எரிவாயு பயன்பாட்டு வேகம், மாசு வெளியீட்டு சோதனைகள் போன்ற பல்வேறு சோதனைகளை மேற்கொள்ளும் வசதிகள் நாட்ராக்ஸ் மையத்தில் இடம்பெற்றிருப்பதுடன், வாகன இயக்கவியலுக்கான தலைசிறந்த மையமாகவும், இது செயல்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731122
---
(Visitor Counter : 261
வடகிழக்குப் பகுதி வளர்ச்சி அமைச்சகம்
இந்தியாவின் புதிய வணிகக் கேந்திரமாக வடகிழக்கு மாறும்: டாக்டர் ஜிதேந்திர சிங்.
நாட்டின் புதிய வணிகக் கேந்திரமாக வடகிழக்குப் பகுதி மெதுவாகவும், வலிமையாகவும் வளர்ந்து வருவதாக மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலக இணை அமைச்சருமான டாக்டர் ஜிதேந்திர சிங் இன்று தெரிவித்தார். பொருளாதாரம், வணிகம், அறிவியல் ஆராய்ச்சி ஆகியவற்றில் புதியத் திருப்புமுனைகளை உருவாக்கும் திறனோடு புது முன்னுதாரணங்கள் கொவிட்டுக்குப் பிறகு உருவாகி, வடகிழக்கை நாட்டின் பொருளாதார மண்டலமாகவும், புது நிறுவனங்களுக்கான  விரும்பத்தக்க இடமாகவும் மாற்றும்.
கொள்கை ஆராய்ச்சி மற்றும் திறனாய்வுக்கான டாக்டர் ஏ பி ஜே அப்துல் கலாம் மையம் மற்றும் இந்திய மேலாண்மை நிறுவனம், ஷில்லாங் ஆகியவை இணைந்து நடத்திய மின் கருத்தரங்கு 2020-இல் காணொளிக் காட்சி மூலம் சிறப்பு விருந்தினராகக் கலந்து கொண்டு திறந்து வைத்துப் பேசிய டாக்டர் சிங், கடந்த பல ஆண்டுகளின் குறைகளை, மோடியின் ஆட்சியில் கடந்த ஆறு வருடங்களில் வடகிழக்குப் பகுதி நிவர்த்தி செய்துள்ளதாகவும், நாட்டின் இதரப் பகுதிகளுக்கு சமமான கவனிப்பைப் பெறுவதாகவும் கூறினார். இது மக்களிடையே நம்பிக்கை ஏற்படுத்தியுள்ளதோடு மட்டுமில்லாமல், நாட்டின் பிற பகுதிகளோடும், வெளிநாடுகளோடும் இணைந்து செயல்படும் அளவுக்கு பல்வேறு மட்டங்களில் திறனை வளர்த்திருக்கிறது.
(Visitor Counter : 152
புள்ளியியல் மற்றும் திட்ட அமலாக்கம் அமைச்சகம்
2020 நவம்பர் மாதத்திற்கான நுகர்வோர் விலைக் குறியீட்டு எண்கள் வெளியீடு
புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம், 2012=100 என்ற அடிப்படையில் கிராமப்புறம், நகர்ப்புறம், மற்றும் இரண்டும் இணைந்தவற்றுக்கான 2020 ஆம் ஆண்டின் நவம்பர் மாதத்திற்கான நுகர்வோர் விலை குறியீட்டு எண்களை வெளியிட்டுள்ளது.
அகில இந்திய மற்றும் அனைத்து மாநிலங்கள்/யூனியன் பிரதேசங்களுக்கான துணைக் குழுக்கள் மற்றும் குழுக்களுக்கான நுகர்வோர் விலை குறியீடும் வெளியிடப்பட்டுள்ளது.
1114 நகர்ப்புற சந்தைகளில் இருந்தும், 1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினரால், விலை குறித்த புள்ளி விவரங்கள் வாராந்திர பதிவேட்டில் சேகரிக்கப்படுகின்றன.
கடந்த நவம்பர் மாதத்தில், 98.8% கிராமங்கள் மற்றும் 98.6% நகர்ப்புற சந்தைகளில் இருந்து விலை விவரங்களை என்எஸ்ஓ சேகரித்தது. அவற்றில் 87.0% வீத கிராமங்கள் மற்றும் 91.1% நகர்ப்புற சந்தைகளின் விலைகள் வெளியிடப்பட்டுள்ளன.
அகில இந்திய பணவீக்க விகிதம் புள்ளி விவரம் அடிப்படையில் வெளியிடப்பட்டுள்ளன.
இவற்றை கீழேயுள்ள இணைப்பில் விரிவாகக் காணலாம்:
https://pib.gov.in/PressReleasePage.aspx?PRID=1680570
----
(Visitor Counter : 98
பெருநிறுவனங்கள் விவகாரங்கள் அமைச்சகம்
திரு. பி.பி. சவுதாரி, செயின்ட் வின்சென்ட் மற்றும் கிரனாடைன்ஸ் பிரதமர் திரு. ரால்ஃப் கொன்சால்வெஸ் –ஐ சந்தித்தார்
மத்தியச் சட்டம், நீதி, மற்றும் கார்ப்பரேட் விவகாரங்கள் அமைச்சக இணைஅமைச்சர் திரு. பி.பி. சவுதாரி தற்போது செயின்ட் வின்சென்ட் மற்றும் கிரனாடைன்ஸ் நாட்டிலும் பார்படோசிலும் அரசுமுறைப் பயணம் மேற்கொண்டுள்ளார். அவரது பயணத்தின் முதல் நாளில் திரு. பி.பி. சவுதாரி, செயின்ட் வின்சென்ட் மற்றும் கிரனாடைன்ஸ் நாட்டின் பிரதமர் டாக்டர் ரால்ஃப் எவரார்ட் கொன்சால்வெஸ் –ஐ சந்தித்தார்.
இந்தச் சந்திப்பின் போது இருநாடுகளின் இருதரப்பு உறவுகள் தொடர்பான பல்வேறு விஷயங்களை இரு தலைவர்களும் விரிவாக விவாதித்தனர். இரு நாடுகளின் அரசுகளுக்கு இடையேயான செயல்களை ஆழப்படுத்துவது மட்டுமின்றி இருநாடுகளின் பரஸ்பர நலனுக்காக மக்களுக்கிடையே சந்திப்புகளை விரிவாக்கவும் இரு தலைவர்களும் அப்போது ஒப்புக்கொண்டனர். செயின்ட் வின்சென்ட் மற்றும் கிரனாடைன்ஸ் நாட்டின் முன்னேற்றம் மற்றும் வளர்ச்சிக்கு இந்தியத் தரப்பில் இருந்து சாத்தியமான அனைத்து ஒத்துழைப்பையும் அளிக்க மாண்புமிகு பிரதமருக்குத் திரு. சவுதாரி உறுதி அளித்தார்.
முன்னதாக, செயின்ட் வின்சென்ட் மற்றும் கிரனாடைன்ஸ் அரசின் வெளியுறவு, தொழில்வர்த்தக அமைச்சகத்தின் நிரந்தரச் செயலாளர் திருமிகு சேன்டி பீட்டர்-பிலிப்ஸைத் திரு சவுதாரி சந்தித்தார். இரு நாடுகளுக்கும் இடையேயான இருதரப்பு உறவுகள் பற்றி மாண்புமிகு அமைச்சரிடம் அவர் விவரித்தார்.
பின்னர், தம்மை கவுரவித்து அளிக்கப்பட்ட இரவு விருந்தினைத் தொடர்ந்து நடைபெற்ற கலாச்சார நிகழ்ச்சியிலும் திரு பி.பி. சவுதாரி கலந்துகொண்டார்.
(Visitor Counter : 111
வணிகம் மற்றும் தொழில்துறை அமைச்சகம்
நிதியாண்டு 2021-22 இல் சிங்கப்பூர், அமெரிக்கா உள்ளிட்ட நாடுகளிலிருந்து அதிகபட்ச அந்நிய நேரடி முதலீட்டு பங்கு வரத்துகள்
நிதியாண்டு 2021-22 இல் இந்தியாவின் அந்நிய நேரடி முதலீட்டு பங்கு வரத்துகள் அதிகபட்சமாக சிங்கப்பூர் , அமெரிக்கா , மொரிசியஸ் , நெதர்லாந்து  மற்றும் ஸ்விட்சர்லாந்து  நாடுகளில் இருந்து கிடைத்துள்ளன. யு.என்.சி.டி.ஏ.டி உலக முதலீட்டு அறிக்கை 2022 இன்படி அந்நிய நேரடி முதலீட்டு வரத்துகளின் சர்வதேச நிலவரத்தில் 2021-ஆம் ஆண்டிற்கான முதல் 20 பொருளாதாரங்களுள் இந்தியா ஒரு இடம் முன்னேறி 7-ஆம் இடம் வகிக்கிறது.
உற்பத்தித் துறையில் அந்நிய முதலீடுகளுக்கு உகந்த நாடாக இந்தியா வேகமாக வளர்ந்து வருகிறது. நிதியாண்டு 2020-21 உடன்  ஒப்பிடுகையில், நிதியாண்டு 2021-22 இல்  உற்பத்தித் துறையில் அந்நிய நேரடி முதலீட்டு பங்கு வரத்துகள் 76% அதிகரித்துள்ளன.
பெருந்தொற்று மற்றும் சர்வதேச சூழல்களுக்கு இடையேயும் கடந்த ஆண்டின் முதலீட்டு வரத்துகளை விட நிதியாண்டு 21-22 இல் 84,835 மில்லியன் அமெரிக்க டாலர் என்ற வகையில் மிக அதிகபட்ச வரத்துகள் இந்தியாவிற்குக் கிடைத்துள்ளன.
நிதியாண்டு 2021-22 இல் கணினி மென்பொருள் மற்றும் வன்பொருள் , சேவைகள் துறை , வாகனங்கள் துறை , வணிகம்  மற்றும் கட்டுமான  நடவடிக்கைகள்  புதிய முதலியவற்றில் அதிகபட்ச வரத்துகள் பதிவாகியுள்ளன.
மாநிலங்களைப் பொறுத்தவரையில் நிதியாண்டு 2021-22 இல் கர்நாடகா , மகாராஷ்டிரா , தில்லி , தமிழ்நாடு  மற்றும் ஹரியானாவில்  அதிகளவில் அந்நிய நேரடி முதலீட்டு பங்கு வரத்துகள் கிடைத்துள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் காணலாம்: https://www.pib.gov.in/PressReleasePage.aspx?PRID=1845719